Infostart - Gazdaság - Jövőre tovább csökkennek a roamingdíjak
Jövőre tovább csökkennek a roamingdíjak
2015.11.12. 12:26
Novemberben lép hatályba az Európai Parlament által elfogadott, egységes távközlési piacról szóló rendelet, amely alapján jövő tavasszal tovább csökkennek, 2017. június 15-től pedig megszűnnek a roamingdíjak - hangzott el a Nemzeti Média- és Hírközlési Hatóság (NMHH) csütörtöki hátttérbeszélgetésén.
Az uniós rendelet a hálózatsemlegességre vonatkozóan iránymutatást fogalmaz meg, ennek alapján nem lehet az interneten korlátozni vagy lassítani a különböző tartalmakat vagy szolgáltatásokat, forgalomkorlátozás pedig csak kivételes esetben és csak ideiglenesen engedélyezett. Ezeket az elveket a rendelet hatálybalépésétől számított 9 hónap múlva kell alkalmazni.